# Macau

Macau Spesiale Administratiewe Streek van die Volksrepubliek China
中華人民共和國澳門特別行政區 *(Chinees)*Região Administrativa Especial de Macau da República Popular da China *(Portugees)*|

|  |  |
| --- | --- |
|  |  |
| Vlag
 | Embleem
 |

 |
| Volkslied: 《義勇軍進行曲》 *Yìyǒngjūn Jìnxíngqǔ* (Chinees) *Marcha dos Voluntários* (Portugees) *(Afrikaans: "Mars van die Vrywilligers")*  |
|  |
| **Hoofstad** | Macau
﻿ / ﻿ |
| **Grootste stad** | Macau |
| **Amptelike tale** | Chinees en Portugees |
| **Regering** • Hoofuitvoerende Beampte • Hoofsekretaris vir Administrasie | Spesiale Administratiewe Streek van die Volksrepubliek China Ho Iat Seng Cheong Weng Chon |
| **Onafhanklikheid** Vorming • Portugese administrasie • Portugese kolonie • Japannese besetting • Oordraging van die Portugese soewereiniteit aan die Volksrepubliek China |  1557 1 Desember 1887 25 Desember 1941 tot 15 Augustus 1945 20 Desember 1999 |
| **Oppervlakte**  - Totaal    - Water (%) |   115,3 km2  (235ste) 44,5 myl2 73,7 |
| **Bevolking**  - 2016-skatting  - 2016-sensus  - Digtheid |   647 700 (167ste) 650 900 21 411 / km2 (1ste) 55 454,2 / myl2 |
| **BBP** (KKP)  - Totaal  - Per capita | 2017-skatting
$65,732 miljard (85ste) $98 322 (1ste) |
| **BBP** (nominaal)  - Totaal  - Per capita | 2017-skatting
$45,728 miljard (81ste) $68 401 (4de) |
| **MOI** (2014) |  0,894 (18de)  –  baie hoog |
| **Geldeenheid** | Pataca (`MOP`) |
| **Tydsone**  - Somertyd | MST (UTC+8) nie toegepas nie (UTC+8) |
| **Internet-TLD** | .mo, .香港 |
| **Skakelkode** | +853 |

**Macau** of **Macao** (Chinees: 澳門 / 澳门 *Àomén*, Portugees: *Macau*; letterlik: "Baaihawe"), amptelik die **Macau Spesiale Administratiewe Streek van die Volksrepubliek China** (Portugees: *Região Administrativa Especial de Macau da República Popular da China*, Chinees: 中華人民共和國澳門特別行政區), is naas Hongkong een van twee spesiale administratiewe streke van die Volksrepubliek China. Macau is wes van die Pêrelrivierdelta en Hongkong aan die kus van die Suid-Chinese See geleë en grens in die noorde aan die Chinese provinsie Guangdong.

Macau was die eerste en die laaste Europese kolonie in China. Portugese handelaars het hulle reeds in die 16de eeu in Macau gevestig en die gebied begin administreer. In 1887 het die Chinese Mantsjoe-regering die Portugese heerskappy oor die gebied amptelik erken.

Macau het op 20 Desember 1999 weer onder Chinese soewereiniteit gekom, maar sal volgens 'n Portugees-Chinese ooreenkoms hierna nog vyftig jaar lank tot in 2049 'n selfregerende streek bly. Volgens die beginsel van "een land, twee stelsels" is die regering van die Volksrepubliek China verantwoordelik vir die verdediging en buitelandse betrekkinge van Macau, terwyl die streek sy eie regstelsel, polisiemag, monetêre stelsel, doeane- en immigrasiebeleid sal handhaaf. Macau word in internasionale organisasies en by internasionale gebeurtenisse deur sy eie afgevaardigdes verteenwoordig.

Die historiese stadskern van Macau is in 2005 deur Unesco as wêrelderfenisgebied gelys.

## Galery

* Kaart van Macau
* Besienswaardighede van Macau
* Macau soos gesien vanaf Lago Nam Van
* Macau soos gesien vanaf die Macau Museum

## Verwysings

## Bronnelys

Algemeen
* (en)  "Macau". Encyclopædia Britannica. Besoek op 5 Augustus 2023.
* (en)  "Macau". Central Intelligence Agency. Besoek op 5 Augustus 2023.

## Eksterne skakels

* Wikimedia Commons het meer media in die kategorie Macau.
* (en)  Toerisme-inligting oor Macau op Wikivoyage
* (en)  (pt)  (zh)  Amptelike webwerf van die Macau Spesiale Administratiewe Streek
* (en)  (fr)  Amptelike Unesco-bladsy